ขอสอบถามค่ะ พอดีคลอดน้องได้4เดือน ประจำเดือนยังไม่มา (แต่หลังคลอดยังไม่ได้มีอะไรกับแฟนนะคะ) 1. อยากจะกินยาคุมป้องกัน สามารถกินได้ตอนไหนค่ะ แล้วจะมีผลคุมกำเนิดกี่วันหลังจากกินยาคุม 2. ช่วยแนะนำยี่ห้อยาคุม ที่มีผลข้างเคียงน้อยและปลอดภัยให้หน่อยค่ะ(ตั้งแต่คบกับแฟนมา11ปี ยังไม่เคยทานยาคุมเลยค่ะ) เลยไม่รู้จะเริ่มต้นกินยาคุมยี่ห้ออะไรดี -รบกวนขอคำแนะนำด้วยนะคะ
สวัสดีค่ะ หากยังไม่ได้มีเพศสัมพันธ์ตั้งแต่หลังคลอด ก็สามารถเริ่มใช้วิธีคุมกำเนิดต่างๆ ได้เลย ไม่ว่าจะเป็นการทานยาคุมกำเนิด ยาฉีดคุมกำเนิด ยาฝังคุมกำเนิด เป็นต้นแต่หากต้องการที่จะทานยาคุมกำเนิด ควรเลือกทานยาคุมกำเนิดชนิดฮอร์โมนเดี่ยว เพราะจะไม่มีผลกระทบต่อการหลั่งน้ำนม เช่น ยี่ห้อ exluton, dailyton, cerazette เป็นต้น โดยสามารถที่จะเริ่มทานได้เลย และเมื่อเริ่มทานแล้ว ควรทานต่อเนื่องไปอย่างน้อย 7 วัน ก่อนที่จะมีเพศสัมพันธ์ เพื่อให้ยาได้ออกฤทธิ์ก่อนค่ะ และยาคุมกำเนิดชนิดนี้ ควรทานให้ตรงเวลาในแต่ละวัน หากทานในเวลาที่ต่างกัน 2-3 ชั่วโมง ประสิทธิภาพจะลดลงได้โดยส่วนใหญ่ยาคุมกำเนิดชนิดฮอร์โมนเดี่ยว จะมี 21 เม็ด ดังนั้น เมื่อทานครบ 21 เม็ดแล้ว ก็ให้เว้นระยะ 7 วัน ก่อนที่จะเริ่มทานยาแผงใหม่ต่อไปค่ะผลข้างเคียงที่อาจเกิดขึ้นได้ เช่น มีเลือดออกกะปริดกะปรอย หรือมีเลืออกบ่อย ออกติดต่อกันนาน แต่เมื่อทานต่อเนื่องไปซักระยะ เลือดก็มักจะหายไป นอกจากนี้ ก็อาจมี ปวดหัว คลื่นไส้ อาเจียน ปวดท้อง เจ็บหน้าอก น้ำหนักขึ้น มีสิว อารมณ์แปรปรวน เป็นต้น แต่อาจไม่เกิดอาการอะไรก็ได้ค่ะ